पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना के बढ़ते मरीजों के चलते एयरफोर्स हाॅस्पिटल में अगले सात दिन में काेविड डेडिकेटेड अस्पताल तैयार हाेगा। जिला कलेक्टर आशीष मोदी ने जैसलमेर वायु सेना स्टेशन के कमांडर अमनदीप सिंह पन्नू को पत्र प्रेषित कर कहा कि वे कोविड से ग्रसित रोगियों के लिए एयरफोर्स हॉस्पिटल में लगभग 30 से 40 बेड का डेडिकेटेड कोविड अस्पताल संचालित किया जाना सुनिश्चित कराएं।
ये अस्पताल ऑक्सीजन आदि की सुविधा से लैस हाेगा। उन्होंने एयरफोर्स हॉस्पिटल में ऑक्सीजन मय बैड की व्यवस्था करने को भी कहा। कलेक्टर, वायुसेना एवं चिकित्सा वार्ड के अधिकारियों ने इसका पूर्व में पूरा अवलोकन किया एवं एयरफोर्स अधिकारियों से कहा कि वे इस महामारी में मानव जीवन रक्षक के लिए सहयोग प्रदान करें। उन्होंने जिला प्रशासन, वायुसेना एवं चिकित्सा विभाग के संयुक्त प्रयासों से आगामी 7 दिवसों में डेडिकेटेड कोविड फेसिलिटी अस्पताल तैयार करने के निर्देश दिए।
कलेक्टर मोदी ने इस कार्य के लिए जिला प्रशासन स्तर से जिला रसद अधिकारी जब्बरसिंह को नोडल अधिकारी नियुक्त किया है। सीएमएचओ डॉ. कमलेश चौधरी को मेडिकल नोडल अधिकारी लगाया गया है। ये दाेनाें अधिकारी एयरफोर्स अधिकारियों से सतत रूप से संपर्क बनाए रखते हुए शीघ्र ही इस अस्पताल में कोविड मरीजों के उपचार के लिए समुचित व्यवस्थाएं सुनिश्चित करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn